
ΑΠΟΦΑΣΕΙΣ 

1 Τροποποίηση του Οργανισμού Εσωτερικής Υπη¬ 

ρεσίας Δήμου Νάουσας Νομού Ημαθίας. 

2 Τροποποίηση του Οργανισμού Εσωτερικής Υπη¬ 

ρεσίας Δήμου Νάουσας Νομού Ημαθίας. 


ΑΠΟΦΑΣΕΙΣ 

Αριθμ. 663 _ (1) 

Τροποποίηση του Οργανισμού Εσωτερικής Υπη¬ 
ρεσίας Δήμου Νάουσας Νομού Ημαθίας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1 .Τις διατάξεις των άρθρων 214,225,238,280 και 283 
παρ. 4 του ν. 3852/2010 (ΦΕΚ 87 Α')) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του άρθρου 10 του ν. 3584/2007 (ΦΕΚ 
143 Α') «Κύρωση του Κώδικα Κατάστασης Δημοτικών 
και Κοινοτικών Υπαλλήλων». 

3. Τις διατάξειςτου άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98 Α'). 

4. Τις διατάξεις των άρθρων 5 και 7 του ν. 3469/2006 
(ΦΕΚ 131 Α') «Εθνικό Τυπογραφείο, Εφημερίςτης Κυβερ- 
νήσεως και λοιπές διατάξεις». 

5. Τις διατάξειςτου π.δ. 142/2010 (ΦΕΚ 235 Α') «Οργα¬ 
νισμός της Αποκεντρωμένης Διοίκησης Μακεδονίας - 
Θράκης». 

6. Τις διατάξειςτων άρθρων 28 και 28Α του ν. 4325/2015 
(ΦΕΚ 47 Α'). 

7. Τις διατάξεις της 14138/15-5-2017 (ΦΕΚ 250 ΥΟΔΔ) 
απόφασης Υπουργού Εσωτερικών, περί διορισμού Συ¬ 
ντονιστή, στην Αποκεντρωμένη Διοίκηση Μακεδονίας - 
Θράκης. 

8. Τις διατάξεις του άρθρου 24 παρ. 1 του ν. 4479/2017 
(ΦΕΚ 94 Α') «Τροποποιήσεις του ν. 2725/1999 (Α' 121) και 
άλλες διατάξεις». 


9. Την6797/16-8-2011 (ΦΕΚ2018 Β') απόφαση Γενικού 
Γραμματέα Αποκεντρωμένης Διοίκησης Μακεδονίας - 
Θράκης, περί έγκρισης της 226/2011 απόφασης του 
Δημοτικού Συμβουλίου Νάουσας, με την οποία καταρ¬ 
τίσθηκε ο Οργανισμός Εσωτερικής Υπηρεσίας Δήμου 
Νάουσας, όπως τροποποιήθηκε με τις 943/28-2-2017 
(ΦΕΚ 922 Β'), 11206/30-11-2017 (ΦΕΚ 4473 Β') και 8750/ 
18-9-2018 (ΦΕΚ 4707) όμοιες. 

10. Την 3/2018 απόφαση της Εκτελεστικής Επιτροπής 
Δήμου Νάουσας, με την οποία εισηγήθηκε προς το Δη¬ 
μοτικό Συμβούλιο, την τροποποίηση του οικείου Οργα¬ 
νισμού Εσωτερικής Υπηρεσίας. 

11 .Την 419/2018 απόφαση του Δημοτικού Συμβουλί¬ 
ου Νάουσας, με την οποία τροποποιείται ο Οργανισμός 
Εσωτερικής Υπηρεσίας του Δήμου, σύμφωνα με την 
ανωτέρω εισήγηση της Εκτελεστικής Επιτροπής Δήμου 
Νάουσας. 

12. Τη γνώμη του Υπηρεσιακού Συμβουλίου Υπαλ¬ 
λήλων Ο.Τ.Α. Νομού Ημαθίας, επί της ανωτέρω τροπο¬ 
ποίησης, με τις παρατηρήσεις που διατυπώνονται στην 
192/16-11 -2018 απόφασή του. 

13. Το αριθμ. 12549/14-12-2018 έγγραφο, με το οποίο 
παραπέμψαμε την ανωτέρω απόφαση Δημοτικού Συμ¬ 
βουλίου προς τροποποίηση, κατ'αποδοχή των παρατη¬ 
ρήσεων του Υπηρεσιακού Συμβουλίου. 

14. Την 1 /2019 απόφαση της Εκτελεστικής Επιτροπής 
Δήμου Νάουσας, με την οποία εισηγήθηκε προς το Δη¬ 
μοτικό Συμβούλιο, την τροποποίηση του οικείου Ορ¬ 
γανισμού Εσωτερικής Υπηρεσίας, σύμφωνα και με τις 
ανωτέρω παρατηρήσεις. 

15. Την 5/2019 απόφαση του Δημοτικού Συμβουλίου 
Νάουσας, περί τροποποίησης της 419/2018 όμοιας. 

Ιό.Την 1213/24-1-2019 βεβαίωση του Οικονομικού 
Τμήματος Δήμου Νάουσας, σχετικά με την ύπαρξη πι¬ 
στώσεων, αποφασίζουμε: 

Εγκρίνουμε τις 419/2018 και 5/2019 αποφάσεις του 
Δημοτικού Συμβουλίου Δήμου Νάουσας, με τις οποίες 
τροποποιείται ο οικείος Οργανισμός Εσωτερικής Υπη¬ 
ρεσίας ως εξής: 

1. Η παράγραφος 1 της Ενότητας ΣΤ "Υπηρεσίες Υπο¬ 
στήριξης" του άρθρο 1 "Διάρθρωση Υπηρεσιών του 
Δήμου - Διάρθρωση Κεντρικών Υπηρεσιών" του Ο.Ε. Υ., 
τροποποιείται και διαμορφώνεται ως εξής: 

1. Διεύθυνση Διοικητικών Υπηρεσιών που περιλαμβά¬ 
νει ειδικότερα τις παρακάτω διοικητικές ενότητες: 















4800 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Α. Τμήμα Διοικητικό 

α. Γραφείο Υποστήριξης Πολιτικών Οργάνων του Δήμου 
β. Γραφείο Διαχείρισης Ανθρώπινου Δυναμικού, 
γ. Γραφείο Εποπτών - Φυλάκων Σχολικών Κτιρίων, 
δ. Γραφείο Πρωτοκόλλου, Διεκπεραίωσης, Αρχείου, 
ε. Γραφείο Διοικητικής Μέριμνας 
Β. Τμήμα Δημοτικής Κατάστασης 
α. Γραφείο Δημοτολογίου 
β. Γραφείο Μητρώων Στρατολογίας 
γ. Γραφείο Εκλογών 
δ. Γραφείο Ληξιαρχείου 

2. Διεύθυνση Οικονομικών Υπηρεσιών που περιλαμβά¬ 
νει ειδικότερα τις παρακάτω διοικητικές ενότητες: 

Α.ΤΜΗΜΑ ΟΙΚΟΝΟΜΙΚΟ 

α. Γραφείο Λογιστηρίου - Εκκαθάρισης Δαπανών 
β. Γραφείο Μισθοδοσίας 
γ. Γραφείο Προμηθειών 
δ. Γραφείο Προϋπολογισμού 
ε. Γραφείο Εσόδων - Δημοτικής περιουσίας 
Β. ΤΜΗΜΑ ΤΑΜΕΙΟΥ 
α. Γραφείο Ελέγχου Εσόδων - Εξόδων, 
β. Γραφείο Είσπραξης και πληρωμών 
2. Η παράγραφος 1 της Ενότητας ΣΤ "Υπηρεσίες Υπο¬ 
στήριξης" του άρθρου 2 "Αρμοδιότητες Υπηρεσιών Κε¬ 
ντρικές Υπηρεσίες" του Ο.Ε.Υ.τροποποιείται και διαμορ¬ 
φώνεται ως εξής: 

1. Διεύθυνση Διοικητικών Υπηρεσιών 
Α. ΤΜΗΜΑ ΔΙΟΙΚΗΤΙΚΟ 

α. Γραφείο Υποστήριξης Πολιτικών Οργάνων του Δήμου 

- Παρέχει κάθε είδους διοικητική και γραμματεια¬ 
κή υποστήριξη προς τα συλλογικά διοικητικά αιρετά 
όργανα του Δήμου, δηλαδή το Δημοτικό Συμβούλιο, 
την Οικονομική Επιτροπή, την Επιτροπή Ποιότητας 
Ζωής, την και Δημοτικών Κοινοτήτων (οργάνωση συ¬ 
νεδριάσεων, τήρηση πρακτικών συνεδριάσεων, πα¬ 
ραγωγή, διεκπεραίωση, διαχείριση και αρχειοθέτηση 
εγγράφων, ρύθμιση συναντήσεων, τήρηση πρωτοκόλ¬ 
λου, τήρηση αρχείου αποφάσεων συλλογικών οργά¬ 
νων κ.λπ.). 

- Παρέχει κάθε είδους διοικητική και γραμματειακή 
υποστήριξη προς τα ατομικά διοικητικά αιρετά όργανα 
του Δήμου, δηλαδή τον Πρόεδρο του Δημοτικού Συμ¬ 
βουλίου, τον Δήμαρχο, τους Αντιδημάρχους, καθώς και 
το Γενικό Γραμματέα (οργάνωση και ρύθμιση συναντήσε¬ 
ων, παραγωγή, διεκπεραίωση, διαχείριση και αρχειοθέ¬ 
τηση εγγράφων,τήρηση πρωτοκόλλου, τήρηση αρχείου 
αποφάσεων ατομικών οργάνων κ.λπ.). 

- Παρέχει διοικητική υποστήριξη προς τη Δημοτική 
Επιτροπή Διαβούλευσης, το Συμβούλιο Ένταξης Μετα¬ 
ναστών, την Επιτροπή Τουριστικής Ανάπτυξης, τις Επι¬ 
τροπές του Δημοτικού Συμβουλίου, καθώς και προς το 
Συμπαραστάτη του Δημότη και της Επιχείρησης. 

-Τηρεί και καταχωρεί στα προβλεπόμενα από το Νόμο 
βιβλία πρακτικών των συνεδριάσεων και συζητήσεων. 

- Παρέχει γραμματειακή υποστήριξη στις Δημοτικές 
παρατάξεις. Μεριμνά για την ενημέρωση των πολιτικών 
οργάνων και των υπηρεσιών του Δήμου για τις αποφά¬ 
σεις που λαμβάνουν τα όργανα του Δήμου. 


-Τηρεί το αρχείο των εκπροσώπων του Δήμου σε δια¬ 
φόρους φορείς και όργανα και μεριμνά για την αποστολή 
στοιχείων στους εκπροσώπους και την παραλαβή και 
διεκπεραίωση των εκθέσεων που υποβάλλουν στο Δήμο. 

β. Γραφείο Διαχείρισης Ανθρώπινου Δυναμικού 

- Επιμέλεια για τη συγκέντρωση των διατάξεων της 
νομοθεσίας και την κανονική εφαρμογή των γενικών 
ρυθμίσεων στα θέματα του προσωπικού, οποιοσδήποτε 
σχέσης εργασίας, του Δήμου. 

- Διαχείριση των διαδικασιών που αφορούν την πρό¬ 
σληψη, διορισμό, τοποθέτηση, μονιμοποίηση, προαγω¬ 
γή, μετακίνηση, απόσπαση, μετάταξη, παραίτηση, από¬ 
λυση, κ.λπ. του προσωπικού του Δήμου με οποιαδήποτε 
σχέση εργασίας, σύμφωνα με τις εκάστοτε ισχύουσες 
διατάξεις. 

- Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του Δήμου, με οποιαδήποτε σχέση 
εργασίας, σύμφωνα με τις εκάστοτε ισχύουσες διατάξεις. 

- Τήρηση των προβλεπόμενων από το νόμο Μητρώων 
και φακέλων του προσωπικού του Δήμου, με οποιαδήπο¬ 
τε εργασιακή σχέση, με τη συγκέντρωση και καταγραφή 
των κάθε είδους μεταβολών της οικογενειακής, υπηρε¬ 
σιακής και ατομικής κατάστασης (προσόντα, οικογενει¬ 
ακή κατάσταση, υπηρεσιακή εξέλιξη, απόδοση, αμοιβές, 
ποινές, άδειες, απουσίες κ.λπ.). 

-Τήρηση βιβλίου εμπιστευτικού πρωτοκόλλου του 
Δήμου. 

-Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιοσδήποτε εργασιακής σχέσης του Δήμου. 

- Παροχή κάθε είδους πληροφοριών, προφορικών 
ή γραπτών (πιστοποιητικά, βεβαιώσεις κ.λπ.) προς το 
προσωπικό του Δήμου που αφορούν την υπηρεσιακή 
του κατάσταση. 

- Παρακολούθηση των μεταβολών της οργανωτικής 
κατάστασης και στελέχωσης των υπηρεσιών του Δήμου. 

- Παρακολούθηση της κατανομής των θέσεων εργα¬ 
σίας στις επιμέρους υπηρεσίες του Δήμου. 

- Παρακολούθηση της εργατικής, ασφαλιστικής και 
ειδικής νομοθεσίας και των σχετικών γενικών ή ειδικών 
συλλογικών συμβάσεων εργασίας και αποδοχών του 
πάσης φύσεως προσωπικού του Δήμου. 

- Διαχείριση των διαδικασιών που αφορούν απονομή 
συντάξεων και βοηθημάτων τουΤΑΔΚΥ στους αποχω- 
ρούντες υπαλλήλους. 

- Μέριμνα για την ανάπτυξη του ανθρώπινου δυνα¬ 
μικού του Δήμου με τον προσδιορισμό των αναγκών 
βελτίωσης των προσόντων και ικανοτήτων των εργα¬ 
ζομένων και την εισήγηση και την παρακολούθηση της 
υλοποίησης των συμφωνουμένων μέτρων βελτίωσης. 

- Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του αν¬ 
θρώπινου δυναμικού του Δήμου. Παρακολουθεί την 
υλοποίηση των προγραμμάτων και μεριμνά για την αξι¬ 
ολόγηση των αποτελεσμάτων από την υλοποίηση των 
προγραμμάτων αυτών στην πράξη. 

γ. Γραφείο Εποπτών - Φυλάκων Σχολικών Κτιρίων 

- Παρακολούθηση και τήρηση αρχείου της νομοθεσίας 
που αφορά την εφαρμογή των προγραμμάτων φύλαξης 
των σχολικών κτιρίων. 

- Προγραμματισμός της φύλαξης των κτιρίων ανά σχο¬ 
λική μονάδα και συνεργασία με τις υπόλοιπες υπηρεσίες 
του Δήμου για την καλύτερη εξυπηρέτηση των σχετικών 
προγραμμάτων. 

-Τήρηση αρχείου του προσωπικού που απασχολείται 
στη φύλαξη των σχολικών κτιρίων. 

- Συνεργασία με τις αρμόδιες τοπικές, περιφερειακές 
και κεντρικές υπηρεσίες για την άρτια εφαρμογή των 
προγραμμάτων φύλαξης των σχολικών κτιρίων. 

δ. Γραφείο Πρωτοκόλλου, Διεκπεραίωσης, Αρχείου 

-Τήρηση του βιβλίου Πρωτοκόλλου και καταχώριση 
σε αυτό των εισερχόμενων και εξερχόμενων εγγράφων 

- Παραλαβή, καταχώριση των κάθε είδους εισερχόμε¬ 
νων στο Δήμο εγγράφων. 

- Παραλαβή, καταχώριση των κάθε είδους εξερχόμε¬ 
νων από το Δήμο εγγράφων. 

- Διανομή των εισερχόμενων εγγράφων στις επιμέρους 
υπηρεσίες του Δήμου. 

- Τήρηση αρχείου ταχυδρομικών διευθύνσεων Υπη¬ 
ρεσιών, Φορέων και Αρχών για τη διεξαγωγή της αλλη¬ 
λογραφίας του Δήμου. 

- Διεκπεραίωση - αποστολή των εξερχόμενων εγγρά¬ 
φων στους αποδέκτες. 

- Ταξινόμηση στο Αρχείο των εγγράφων, για τα οποία 
έληξε κάθε ενέργεια. 

- Μέριμνα για την επίδοση και την τοιχοκόλληση των 
εγγράφων μέσω των κλητήρων του Δήμου. 

-Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενι¬ 
κού αρχείου του Δήμου. 

- Τήρηση αρχείου των τευχών της Εφημερίδας της 
Κυβερνήσεως και μέριμνα για την ταξινόμηση και τη 
βιβλιοδέτησή τους. 

- Μέριμνα για την εκκαθάριση του παλαιού αρχείου 
του Δήμου. 

ε. Γραφείο Διοικητικής Μέριμνας 

Στο γραφείο αυτό ανήκουν οι κλητήρες και οι καθα¬ 
ρίστριες του Δήμου. 

- Μέριμνα των κλητήρων για την καλή λειτουργία του 
τηλεφωνικού κέντρου και των φωτοτυπικών μηχανη¬ 
μάτων. 

- Μέριμνα των κλητήρων για την εκτέλεση των γενικών 
βοηθητικών λειτουργιών υποστήριξης για τις ανάγκες 
των υπηρεσιών του Δήμου (αποστολή και λήψη φάξ, 
φωτοαντιγραφήσεις, εξωτερικές και εσωτερικές εργασί¬ 
ες διακίνησης αλληλογραφίας και εγγράφων, επιδόσεις 
υπηρεσιακών εγγράφων, ανακοινώσεων και προσκλή¬ 
σεων, ανάρτηση των αποφάσεων του Δημοτικού Συμ¬ 
βουλίου καθώς και των ανακοινώσεων του Δήμου κ.λπ.). 

- Μέριμνα των καθαριστριών για τη συντήρηση και την 
καθαριότητα των κτιρίων και γραφείων που στεγάζονται 
οι δημοτικές υπηρεσίες. 

Β. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

α. Γραφείο Δημοτολογίου 

- Σύνταξη, ενημέρωση και τήρηση των βιβλίων του 
δημοτολογίου και πληθυσμού και έκδοση με βάση τα 


βιβλία των χορηγούμενων πιστοποιητικών, αντιγράφων 
ή αποσπασμάτων, καθώς και όλων των πιστοποιητικών 
ή βεβαιώσεων των οποίων η έκδοση έχει ανατεθεί με 
νόμο στο Δήμαρχο και δεν υπάγεται στην αρμοδιότητα 
άλλης υπηρεσίας του Δήμου. 

-Τήρηση για κάθε οικογένεια, ιδιαίτερου φακέλου με 
τα σχετικά δικαιολογητικά και αρχείο αποφάσεων μετα¬ 
βολών στα δημοτολόγια (μεταδημοτεύσεις, διορθώσεις 
ηλικιών, διαγραφές λόγω θανάτου, εγγραφή αδήλωτων 
εξώγαμων κ.λπ.). 

- Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

- Εγγραφή των πολιτογραφημένων αλλοδαπών - Δι¬ 
ενέργεια κάθε εργασίας που έχει σχέση με τα Δημοτο¬ 
λόγια, όπως διενέργεια μεταβολών στις εγγραφές των 
δημοτών, εγγραφές πολιτογραφημένων δημοτών, έκδο¬ 
ση αποφάσεων Δημάρχου για τις εγγραφές ή μεταβολές 
εγγραφών, διεξαγωγή αλληλογραφίας κ.λπ. 

- Επιμέλεια της εφαρμογής των σχετικών με τους δη¬ 
μότες διατάξεων του Δημοτικού και Κοινοτικού Κώδικα 
και του Κώδικα Ελληνικής Ιθαγένειας όπως ισχύουν. - Με¬ 
ριμνά για την πρόσληψη και αλλαγή επωνύμου, καθώς 
και την πρόσληψη πατρώνυμου και μητρωνύμου από 
παιδιά, που γεννήθηκαν χωρίς γάμο των γονέων τους ή 
είναι αγνώστων γονέων. - Μεριμνά για τον εξελληνισμό 
του ονοματεπωνύμου Ελλήνων του εξωτερικού, ομογε¬ 
νών αλλοδαπών, που αποκτούν την ελληνική ιθαγένεια 
και παλιννοστησάντων ομογενών, που έχουν την ελλη¬ 
νική ιθαγένεια. 

β. Γραφείο Μητρώων Στρατολογίας 

- Κατάρτιση ετησίως των Μητρώων Αρρένων, τήρη¬ 
ση των αρχείων αυτών, ενημέρωση και τήρηση αρχείου 
των αποφάσεων των μεταβολών που επέρχονται σε αυ- 
τά(αλλαγή επωνύμου, προσθήκης πατρώνυμου, Μητρώ- 
νυμου, κυρίου ονόματος κ.α. στοιχείων). 

- Κατάρτιση ετησίως των στρατολογικών πινάκων και 
έκδοση των απαιτούμενων πιστοποιητικών. 

- Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

- Σύνταξη και τήρηση των Μητρώων διαφόρων απο- 
γραφών στρατολογικού ενδιαφέροντος. 

- Διεκπεραίωση των προβλεπόμενων διαδικασιών για 
την εγγραφή αδήλωτων, την εξακρίβωση της ιθαγένειας 
αυτών, καθώς και τη διόρθωση των κάθε είδους εσφαλ¬ 
μένων εγγραφών στα Μητρώα αρρένων. 

γ. Γραφείο Εκλογών 

- Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο Δήμο 
από τον εκλογικό νόμο. 

-Τήρηση εκλογικών καταλόγων και φροντίδα για την 
κατά νόμο αναθεώρηση αυτών. 

- Διεκπεραίωση κάθε εργασίας εκλογικής φύσης που 
ανατίθεται με νόμο στους Δήμους. 

δ. Γραφείο Ληξιαρχείου. 

- Σχολαστική και υπεύθυνη τήρηση των προβλεπόμενων 
ληξιαρχικών βιβλίων και μέριμνα για τη θεώρησή τους. 

- Σύνταξη - καταχώριση στα οικεία βιβλία των ληξι¬ 
αρχικών πράξεων γεννήσεων, βαπτίσεων, γάμων και 
θανάτων. 

- Σύνταξη - καταχώριση στο προβλεπόμενο από το 
νόμο βιβλίο των εκθέσεων βαπτίσεων - ονοματοθεσί¬ 
ας, διαζυγίων, μεταβολής θρησκεύματος, αναγνώρισης 
ή αποκήρυξης τέκνων κ.λπ., εφόσον τα γεγονότα αυτά 
έλαβαν χώρα στην περιφέρεια του ληξιαρχείου του Δή¬ 
μου και δεν υπάρχει σε αυτό συντεταγμένη ληξιαρχική 
πράξη, στο περιθώριο της οποίας να καταχωρηθεί η 
μεταβολή. 

- Ανακοίνωση των γεννήσεων, των βαπτίσεων, των γά- 
μων, των θανάτων και γενικά των μεταβολών της προ¬ 
σωπικής κατάστασης φυσικών προσώπων που λαμβά¬ 
νουν χώρα στην περιφέρεια του ληξιαρχείου του Δήμου, 
προςτην υπηρεσία Δημοτολογίου - Μητρώων Αρρένων 
του Δήμου (όταν τα παραπάνω γεγονότα αφορούν σε 
πρόσωπα εγγεγραμμένα στο Δήμο ή σε τέκνα αυτών)ή 
προς τους οικείους ΟΤΑ (όταν τα γεγονότα αφορούν σε 
ετεροδημότες ή στα τέκνα αυτών). 

- Αποστολή αντιγράφων των συντασσόμενων εκθέ¬ 
σεων βαπτίσεων και εκθέσεων μεταβολής ή προσθήκης 
στοιχείων ληξιαρχικών πράξεων προς τα ληξιαρχεία στα 
οποία βρίσκονται συντεταγμένες οι σχετικές ληξιαρχικές 
πράξεις. 

- Κατάρτιση σύμφωνα με το νόμο «περί Μητρώου αρ¬ 
ρένων» ετησίων πινάκων των γεννηθέντων στην περι¬ 
φέρεια του Δήμου αρρένων τέκνων και διαβίβαση των 
πινάκων προς τους Δήμους που έχουν τη μόνιμη κατοι¬ 
κία τους οι γονείς των γεννηθέντων τέκνων. 

- Σύνταξη ατομικών δελτίων θανάτων, για την Οικονο¬ 
μική Εφορία, καθώς και δελτίων γεννήσεων, γάμων και 
θανάτων, για την Ελληνική Στατιστική Αρχή. 

-Τήρηση αρχείων επισήμων εγγράφων ληξιαρχικών 
γεγονότων. 

- Έκδοση αντιγράφων, αποσπασμάτων και πιστοποιη¬ 
τικών ληξιαρχικών πράξεων ή άλλων θεσμοθετημένων 
πιστοποιητικών. 

- Μέριμνα για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

- Έκδοση των αδειών τέλεσης πολιτικών γάμων και 
σύνταξη των οικείων πράξεων των τελουμένων από τον 
Δήμαρχο (ή τον νόμιμο αναπληρωτή του) πολιτικών γά¬ 
μων, που υπογράφονται από τον Δήμαρχο (ή τον νόμι¬ 
μο αναπληρωτή του), καθώς και έκδοση κάθε σχετικού 
εγγράφου. 

2. Διεύθυνση Οικονομικών Υπηρεσιών 

Α.ΤΜΗΜΑ ΟΙΚΟΝΟΜΙΚΟ 

α. Γραφείο Λογιστηρίου - Εκκαθάρισης Δαπανών 

- Παραλαβή των κάθε φύσης παραστατικών στοιχείων 
που απαιτούνται κατά περίπτωση για την πληρωμή των 
οφειλών του Δήμου στους αντίστοιχους δικαιούχους. - 
Έλεγχος πληρότητας και νομιμότητας των δικαιολογητι- 
κών και παραστατικών στοιχείων κάθε δαπάνης, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρηματικών ενταλμάτων 
πληρωμής για τη μισθοδοσία όλου του προσωπικού του 
Δήμου, για τις προμήθειες, τις επιχορηγήσεις, τα εκτε- 
λούμενα έργα, καθώς και για κάθε άλλη εγκεκριμένη 
δαπάνη. Προώθηση των χρηματικών ενταλμάτων με τα 
δικαιολογητικά τους στο Ταμείο για τη διενέργεια των 
πληρωμών. 


-Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματοςτου Δήμου (Κα¬ 
θολικό Εξόδων, Ημερολόγιο Εξόδων), παρακολούθηση, 
συγκέντρωση, έλεγχος και καταχώριση των αποτελεσμά¬ 
των του προϋπολογισμού Εσόδων - Εξόδων του Δήμου. 

- Μέριμνα για την εκκαθάριση και εντολή πληρωμής 
όλων των δαπανών του Δήμου, σύμφωνα με το νόμο, την 
έκδοση καταλογιστικών αποφάσεων για τα ελλείμματα, 
ζημίες, απώλεια ή βλάβη υλικών του Δήμου. Μέριμνα για 
την υπογραφή των χρηματικών ενταλμάτων από τα αρ¬ 
μόδια όργανα του Δήμου, την καταχώρισή τους σε ειδικό 
βιβλίο και στο μηχανογραφικό σύστημα, τη διαβίβασή 
τους στο Ταμείο του Δήμου και την αρχειοθέτηση μαζί 
με τα δικαιολογητικά τους. 

- Συσχετισμός κάθε δαπάνης με τυχόν προηγούμενη 
όμοια και παρακολούθηση ύπαρξης σχετικής πίστωσης 
για τη δυνατότητα έκδοσης χρηματικού εντάλματος. 

- Παρακολούθηση των εγκεκριμένων δανείων του 
Δήμου και τήρηση πινάκων ετησίων τοκοχρεολυτικών 
δόσεων για κάθε περίπτωση και σχετική ενημέρωση του 
Ταμείου του Δήμου. 

- Εισήγηση της αναμόρφωσης του προϋπολογισμού 
με την εγγραφή νέων εσόδων και τη χορήγηση συμπλη¬ 
ρωματικών και εκτάκτων πιστώσεων. 

- Μέριμνα για την απόδοση του δικαιώματος του Δη¬ 
μάρχου μέσα στις προθεσμίες του νόμου για τα έργα, 
προμήθειες κ.λπ. που εκτελούνται χωρίς δημοπρασία. 

- Παροχή κάθε είδους στοιχείων (ετήσιος οικονομικός 
απολογισμός) που ζητούνται από Δημόσιες Ελεγκτικές 
υπηρεσίες (Ελεγκτικό Συνέδριο) σύμφωνα με τις διαδι¬ 
κασίες που ισχύουν εκάστοτε. 

- Οικονομική διαχείριση και λογιστική παρακολούθη¬ 
ση των προγραμμάτων της Ευρωπαϊκής Ένωσης που 
συμμετέχει ο Δήμος. 

- Εφαρμογή του διπλογραφικού συστήματος στο Δήμο 
και εισήγηση των αναγκαίων μέτρων και διαδικασιών 
για την εύρυθμη και ομαλή λειτουργία του. Διενέργεια 
των απαιτούμενων εγγραφών στα προβλεπόμενα βιβλία. 

β. Γραφείο Μισθοδοσίας 

- Συντάσσει τις μισθοδοτικές καταστάσεις όλου του 
προσωπικού του Δήμου με βάση τα παραστατικά στοι¬ 
χεία που του κοινοποιούνται από το Γραφείο Προσωπι¬ 
κού, σύμφωνα με τα στοιχεία των δελτίων παρουσίας, τα 
οποία θα υπογράφονται από τους προϊσταμένους για τη 
βεβαίωση της εργασίας. Οι καταστάσεις αυτές συντάσ- 
σονται κατά τμήμα ή υπηρεσία, σύμφωνα με τους κω¬ 
δικούς αριθμούς του προϋπολογισμού, υπογράφονται 
από τους αρμόδιους κατά περίπτωση προϊσταμένους 
και θεωρούνται από τον Δήμαρχο. 

- Παρακολουθεί τη μισθοδοτική κατάσταση όλων των 
εργαζομένων στο Δήμο και εκδίδει τις σχετικές βεβαιώ¬ 
σεις και πιστοποιητικά, όταν ζητούνται. 

-Τηρεί βοηθητικούς φακέλους και βιβλία, τα οποία 
κατά την κρίση του προϊσταμένου κρίνονται αναγκαία 
για την εύρυθμη λειτουργία του γραφείου. 

- Εκδίδει στο τέλος του χρόνου τις βεβαιώσεις απο¬ 
δοχών και συντάσσει τους αναλυτικούς πίνακες με τα 
στοιχεία των δικαιούχων και τα ποσά των αμοιβών κ.λπ. 
που καταβλήθηκαν ολόκληρο το χρόνο στο προσωπικό. 

- Αντίγραφα των παραπάνω βεβαιώσεων και τους ανα¬ 
λυτικούς πίνακες υποβάλλει εντός των νομίμων προθε¬ 
σμιών στο Ταμείο του Δήμου για τη σύνταξη και υποβολή 
στην Εφορία της οριστικής δήλωσης Φ.Μ.Υ. 

- Παρακολουθεί όλα τα θέματα τα αναγόμενα στο μι¬ 
σθολόγιο ολόκληρου του προσωπικού. 

γ. Γραφείο Προμηθειών 

- Μέριμνα για τον προγραμματισμό, την προμήθεια, 
παραλαβή, ασφαλή διατήρηση, διακίνηση και διαχείρι¬ 
ση πάσης φύσεως ειδών και υλικών που απαιτούνται για 
την καλή λειτουργία των υπηρεσιών του Δήμου (γραφική 
ύλη, έντυπα, ιματισμός, έπιπλα, σκεύη κ.λπ.) και προπαρα- 
σκευή των σχετικών απαιτούμενων διαδικασιών μέχρι την 
υπογραφή των αντιστοίχων πρωτοκόλλων παραλαβής. 

- Μέριμνα για την τοποθέτηση των ειδών και υλικών στις 
αποθήκες του Δήμου, την ασφαλή διατήρησή τους, τον 
εφοδιασμό των υπηρεσιών σύμφωνα με τις ανάγκες τους. 

- Διεξαγωγή δημοπρασιών ή πρόχειρων διαγωνισμών, 
μέριμνα για τη δημοσίευση στον ημερήσιο Τύπο των 
όρων διακήρυξης, με καθορισμό της ημερομηνίας διε¬ 
ξαγωγής της δημοπρασίας. 

- Σύνταξη συμβάσεων με τους προμηθευτές, μέριμνα 
για την κοινοποίησή τους στους αρμόδιους και παρα¬ 
κολούθηση τήρησης των όρων των συμβάσεων για την 
παράδοση των υλικών μέσα στις οριζόμενες προθεσμίες, 
την επιβολή ποινικής ρήτρας σε περίπτωση εκπρόθε¬ 
σμων παραδόσεων ή τη χορήγηση παρατάσεων, ανάλο¬ 
γα με τα οριζόμενα στη σύμβαση ή τη διακήρυξη. 

- Διαβίβαση στο Γενικό Χημείο του Κράτους για έλεγχο 
και αξιολόγηση των ειδών για τα οποία υπάρχουν ειδικοί 
όροι στις συμβάσεις. 

- Συγκέντρωση εις διπλούν των απαιτούμενων δικαι- 
ολογητικών των προμηθειών και διαβίβαση τους στο 
Γραφείο Λογιστηρίου για την έκδοση των σχετικών χρη¬ 
ματικών ενταλμάτων πληρωμής. 

- Παραλαβή των εγγυητικών επιστολών από τους προ¬ 
μηθευτές και μέριμνα για την επανάληψη της δημοπρα¬ 
σίας, όταν η πρώτη αποβεί άκαρπη. 

-Τήρηση των από το νόμο προβλεπόμενων βιβλίων, 
αρίθμηση και σφράγιση τους από τον προϊστάμενο του 
Τμήματος και σύνταξη δελτίων εισαγωγής - εξαγωγής. 

δ. Γραφείο Προϋπολογισμού 

- Συγκέντρωση στοιχείων, διερεύνηση αναγκών (σε 
συνεργασία με τις αρμόδιες υπηρεσίες του Δήμου) και 
κατάρτιση ετησίου προϋπολογισμού Εσόδων - Εξόδων 
του Δήμου. Έγκαιρη υποβολή του στη Οικονομική Επι¬ 
τροπή και το Δημοτικό Συμβούλιο. 

- Συγκέντρωση στατιστικών στοιχείων που αναφέρο- 
νται γενικά στα οικονομικά ζητήματα, που αφορούν το 
Δήμο και είναι χρήσιμα για τις προβλέψεις του προϋ¬ 
πολογισμού. 

- Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

- Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε διοικητικής 
ενότητας και με τις αναθεωρήσεις του. 


- Παρακολούθηση της πορείας εξόδων και έγκαιρη 
ενημέρωση των αρμόδιων υπηρεσιών για τη σύνταξη εκ¬ 
θέσεων δαπανών, όταν οι εγκεκριμένες απορροφώνται. 

- Προγραμματισμός και παρακολούθηση της πορείας 
εσόδων - εξόδων του προϋπολογισμού και εισήγηση για 
την απορρόφηση των δαπανών με την εκτέλεση έργων 
και προμηθειών. 

- Συγκέντρωση και ένταξη στο μηχανογραφικό σύστη¬ 
μα του Δήμου όλων των στοιχείων του προϋπολογισμού 
(έξοδα, εκθέσεις δαπανών και χρηματικά εντάλματα). 

- Τήρηση αρχείου ετήσιων απολογισμών του Δήμου 
σύμφωνα με τα απολογιστικά στοιχεία που συντάσσει 
το Ταμείο. 

ε. Γραφείο Εσόδων - Δημοτικής περιουσίας Γραφείο 
Εσόδων 

- Επιμελείται της είσπραξης όλων των βεβαιωμένων 
εσόδων του Δήμου, ελέγχει τους χρηματικούς καταλό¬ 
γους που παραλαμβάνονται από τις άλλες υπηρεσίες του 
Δήμου και εκδίδει τριπλότυπα αποδεικτικών παραλαβής 
εισπρακτέων εσόδων. 

- Αποστέλλει ατομικές ειδοποιήσεις προς τους οφειλέ¬ 
τες και εισηγείται τη λήψη αναγκαστικών μέτρων κατά 
των δυστροπούντων οφειλετών του Δήμου. 

- Τηρεί τα προβλεπόμενα από το νόμο βιβλία, τα οποία 
ενημερώνει έγκαιρα. 

- Ελέγχει τις καταστάσεις ημερησίων εισπράξεων και 
τις συσχετίζει με τα αντίστοιχα τριπλότυπα, τις θεωρεί 

- υπογράφει και τις παραδίδει για πίστωση της μερίδας 
του οφειλέτη. 

- Φροντίζει για την παράδοση στονΤαμίατων ημερη¬ 
σίων εισπράξεων. 

- Γενικά, λαμβάνει κάθε μέτρο για την έγκαιρη είσπρα¬ 
ξη όλων των νομοθετημένων εσόδων. 

- Ελέγχει τους χρηματικούς καταλόγους που διαβιβά¬ 
ζονται από όλες τις υπηρεσίες του Δήμου. 

- Παρακολουθεί τη διακίνηση των πιστωτικών υπολοί¬ 
πων από τους βεβαιωτικούς καταλόγους. 

Γραφείο Δημοτικής περιουσίας 

- Εκτελεί κάθε εργασία που σχετίζεται με την κτηματική 
περιουσία του Δήμου όσον αφορά τα έσοδα - έξοδα. 

- Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων εκτός 
του τεχνικού σκέλους και τήρηση του σχετικού αρχείου 

- Μεριμνά για την ασφάλιση των ακινήτων του Δήμου. 

- Μεριμνά για την αξιοποίηση και εκμετάλλευση της 
δημοτικής ακίνητης περιουσίας (μισθώσεις, σύνταξη 
διακηρύξεων και δημοπρασιών, κατάρτιση σχετικών 
συμβάσεων κ.λπ.). 

- Μεριμνά για την εκποίηση κινητής και ακίνητης πε¬ 
ριουσίας του Δήμου καθώς και για τις απαλλοτριώσεις 
των ακινήτων εκτός του τεχνικού σκέλους. 

- Μεριμνά για την παραχώρηση χρήσης δημοτικών 
ακινήτων ή τη καταβολή μισθώματος προς κάλυψη στε- 
γαστικών αναγκών της πυροσβεστικής υπηρεσίας. 

- Μεριμνά για την εκμίσθωση δημοτικών εκτάσεων 
γης για βιομηχανικούς ή βιοτεχνικούς σκοπούς, κτηνο- 
τροφικές εκμεταλλεύσεις, εγκαταστάσεις θερμοκηπίων. 

Β. ΤΜΗΜΑ ΤΑΜΕΙΟΥ 

α. Γραφείο Ελέγχου Εσόδων - Εξόδων 

- Διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

-Τήρηση και έγκαιρη ενημέρωση τωνπροβλεπόμενων 
από το νόμο βιβλίων. 

- Έλεγχος όλων των εκδιδόμενων χρηματικών ενταλ¬ 
μάτων σύμφωνα με το νόμο «περί οικονομικής διοική- 
σεως και λογιστικού των Δήμων και Κοινοτήτων». 

- Μέριμνα για την παρακράτηση και απόδοση των 
κάθε φύσης κρατήσεων υπέρ τρίτων που αντιστοιχούν 
στα επιμέρους εντάλματα πληρωμής. 

- Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δήμο ποσών 
κατά κατηγορία προσόδου. 

-Παρακολούθηση της πραγματοποίησης των υποχρε¬ 
ώσεων των οφειλετών και ενημέρωση του Λογιστηρίου 
για τις καθυστερούμενες οφειλές. Έκδοση και μέριμνα 
για την κοινοποίηση ατομικών ή ειδικών προσκλήσεων 
προς τους οφειλέτες του Δήμου και εισήγηση λήψης ανα¬ 
γκαστικών μέτρων κατά των δυστροπούντων οφειλετών 
του Δήμου. 

- Παρακολούθηση της διακίνησης των πιστωτικών 
υπολοίπων από τους βεβαιωτικούς καταλόγους. 

- Έλεγχος των καταστάσεων ημερησίων εισπράξεων 
και συσχετισμός τους με τα αντίστοιχα τριπλότυπα, θε¬ 
ώρηση, υπογραφή και παράδοση τους για ενημέρωση 
της μερίδας του οφειλέτη. 

- Σύνταξη των μηνιαίων και τριμηνιαίων καταστάσεων 
εισπραχθέντων Εσόδων κατά κεφάλαια και άρθρα του 
προϋπολογισμού, καθώς και του Απολογισμού Εσόδων 
στο τέλος του έτους, τον οποίο υποβάλλει στην Οικο¬ 
νομική Επιτροπή. 

- Σύνταξη των μηνιαίων και τριμηνιαίων καταστάσεων 
πληρωθέντων χρηματικών ενταλμάτων κατά κεφάλαια 
και άρθρα του προϋπολογισμού, καθώς και του Απολογι¬ 
σμού Εξόδων στο τέλος του έτους, τον οποίο υποβάλλει 
στην Οικονομική Επιτροπή. 

-Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από Δημόσιες 
Ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

β. Γραφείο Είσπραξης και πληρωμών 

-Τήρηση φυσικού ταμείου στα γραφεία του Δήμου. 
Διενέργεια συναλλαγών με τις Τράπεζες. 

- Διενέργεια εισπράξεων αντίστοιχων οφειλών προς το 
Δήμο. Έκδοση αντίστοιχων γραμματίων εισπράξεως και 
σχετική ενημέρωση του περιοδικού αρχείου οφειλετών 
κατά οφειλέτη. 

- Διενέργεια είσπραξης όλων των βεβαιωμένων εσό¬ 
δων του Δήμου, έλεγχος των χρηματικών καταλόγων 
που παραλαμβάνονται από τις άλλες υπηρεσίεςτου Δή¬ 
μου και έκδοση τριπλοτύπων αποδεικτικών παραλαβής 
εισπρακτέων εσόδων. 

-Διενέργεια των κάθε μορφής πληρωμών προς τους δι¬ 
καιούχους με βάση τα σχετικά χρηματικά εντάλματα μετά 
από έλεγχο των τυχόν επιπρόσθετων δικαιολογητικών που 
ορίζει ο νόμος ότι πρέπει να προσκομίζουν οι δικαιούχοι. 


- Συγκέντρωση και καταχώριση στα λογιστικά βιβλία 
και το μηχανογραφικό σύστημα του Δήμου όλων των 
εισπράξεων και πληρωμών του Δήμου. 

- Μέριμνα για την παράδοση των ημερήσιων εισπρά¬ 
ξεων του Ταμία. 

-Τήρηση και έγκαιρη ενημέρωση τωνπροβλεπόμενων 
από το νόμο βιβλίων. 

3. Στο άρθρο 4 «Αρμοδιότητες Προϊσταμένων Διοικη¬ 
τικών Ενοτήτων» προστίθεται παράγραφος 18 ως εξής: 

«18. Ευθύνες και υποχρεώσεις του Προϊσταμένου Οι¬ 
κονομικών Υπηρεσιών 

Ο προϊστάμενος οικονομικών υπηρεσιών έχει τις ακό¬ 
λουθες ευθύνες και υποχρεώσεις: 

Α. Είναι υπεύθυνος για τη χρηστή δημοσιονομική δι¬ 
αχείριση του φορέα του και εποπτεύει την ομαλή λει¬ 
τουργία των οικονομικών υπηρεσιών, την κατάρτιση 
και την εκτέλεση του προϋπολογισμού και τη λογιστική 
αποτύπωση των δραστηριοτήτων του φορέα, σύμφω¬ 
να με τον παρόντα νόμο, τη σχετική κείμενη νομοθεσία 
και τις οδηγίες του Γ.Λ.Κ. (άρθρο 25 παρ. 2 εδ. πρώτο 
ν. 4270/2014). 

Β. Μεριμνά για την έγκαιρη υποβολή αξιόπιστων 
στοιχείων για τον προϋπολογισμό του φορέα του, τη μη 
συσσώρευση ληξιπρόθεσμων οφειλών, την ανάληψη 
υποχρεώσεων μόνο εάν υπάρχει πίστωση στον οικείο 
κωδικό αριθμό, την υποβολή εισηγήσεων με σκοπό τη 
βέλτιστη κατανομή των πόρων, τη συμμόρφωση προς 
τις οδηγίες του Υπουργείου Οικονομικών, την είσπραξη 
των εσόδων, την εφαρμογή εσωτερικών δικλίδων στη 
δημοσιονομική διαχείριση και τη σύνταξη των οικο¬ 
νομικών καταστάσεων (άρθρο 25 παρ. 2 περ. α' έως ζ' 
ν. 4270/2014 όπως ισχύουν). 

Γ. Είναι υπεύθυνος για τη διενέργεια όλων των δη¬ 
μοσιονομικών δεσμεύσεων, και για τη διαβίβαση στο 
εποπτεύον Υπουργείο των μηνιαίων στοιχείων για τις 
δεσμεύσεις που έχουν πραγματοποιηθεί. Επίσης, εξα¬ 
σφαλίζει ότι ο φορέας του διαθέτει τα απαραίτητα πλη¬ 
ροφοριακά συστήματα για την επεξεργασία, την έγκριση 
και την παρακολούθηση όλων των δεσμεύσεων μέχρι 
την αποπληρωμή των σχετικών υποχρεώσεων (άρθρο 25 
παρ. 3 περ. γ'ν. 4270/2014). 

Δ. Μεριμνά για την εμπρόθεσμη εξόφληση των τιμο¬ 
λογίων και, με την έναρξη κάθε οικονομικού έτους, για 
τη δέσμευση των πιστώσεων που αφορούν στα υπό¬ 
λοιπα ανειλημμένων υποχρεώσεων του προηγούμενου 
έτους(άρθρο 25 παρ. 3γ εδάφιο τελευταίο 4270/2014, 
όπως αυτό προστέθηκε με την παρ. 7γ'του άρθρου 10 
του ν. 4337/2015). 

Ε. Είναι υπεύθυνος για την κατάρτιση του ταμειακού 
προγραμματισμού του φορέα βάσει των οδηγιών του 
Γ.Λ.Κ., για την έγκαιρη υποβολή του στην εποπτεύουσα 
Γ.Δ.Ο.Υ. και για την τήρηση των διατάξεων του παρόντος 
νόμου αναφορικά με τη συμμετοχή του φορέα στον Ενι¬ 
αίο Λογαριασμό θησαυροφυλακίου και στο Σύστημα 
Λογαριασμών θησαυροφυλακίου (άρθρο 25 παρ. 3 περ. 
στ'ν. 4270/2014 όπως αυτή προστέθηκε με το άρθρο 84 
του ν. 4549/2018). 

Στ. Οφείλει να αρνηθεί εγγράφωςτην εκτέλεση εντο¬ 
λής, αν έχει ως αποτέλεσμα την ανάληψη υποχρέωσης ή 
εκτέλεση δαπάνης που υπερβαίνει τα όρια του προϋπο¬ 
λογισμού ή δεν είναι νόμιμη ή κανονική. Εάν η αρμόδια 

αρχή εττιμείνει στην εκτέλεση της εντολής της, οφείλει 
να επαναλάβει εγγράφως την αντίρρησή του, με ταυ¬ 
τόχρονη κοινοποίησή της στο Γ.Λ.Κ. και στο Ελεγκτικό 
Συνέδριο και να εκτελέσει την εντολή. 

Στην περίπτωση αυτή την ευθύνη φέρει ο εντολέας 
(αρθρ. 26 παρ. 1 ν. 4270/2014 όπως αυτή τροποποιήθηκε 
από την παρ. 8α του άρθρου 10 του ν.4337/2015). 

Ζ. Ο προϊστάμενος οικονομικών υπηρεσιών πρέπει να 
παρέχει εγγυήσεις αμερόληπτης κρίσης κατά την άσκη¬ 
ση των αρμοδιοτήτων του. 

Ιδιαίτερα οφείλει να απέχει από κάθε ενέργεια ή δια¬ 
δικασία εφόσον: α) η ικανοποίηση προσωπικού συμφέ¬ 
ροντος του συνδέεται με την έκβαση της υπόθεσης ή 
β) είναι σύζυγος ή συγγενής εξ αίματος ή εξ αγχιστείας, 
κατ'ευθεία μεν γραμμή απεριορίστως, εκ πλαγίου δε έως 
και τέταρτου βαθμού, με κάποιον από τους ενδιαφερο¬ 
μένους ή γ) έχει ιδιαίτερο δεσμό ή ιδιάζουσα σχέση ή 
εχθρότητα με τους ενδιαφερομένους (άρθρο 26 παρ. 3 
έως 6 ν.4270/2014, όπως ισχύουν). 

Η. Μεριμνά για την μεταφορά στο επόμενο έτος και την 
πληρωμή κατά προτεραιότητα όλων των εκκρεμών και 
ανεξόφλητων υποχρεώσεων του προηγούμενου έτους 
(άρθρο 7 παρ. 1 περ. ε'π.δ. 80/2016). 

Θ. Παρακολουθεί συστηματικά τη διάθεση πιστώσεων 
και δεν συντάσσει έγγραφα ανάληψης υποχρεώσεων σε 
περίπτωση υπέρβασης των εγγεγραμμένων πιστώσεων. 
Παρακολουθεί επίσης τις ανειλημμένες υποχρεώσεις και 
υποβάλλει στοιχεία για τις ληξιπρόθεσμες οφειλές, ελέγ¬ 
χει την πορεία διάθεσης της πίστωσης και καταγράφει τις 
αναλήψεις υποχρεώσεων που δεν εκτελέσθη καν (άρθρο 7 
παρ. 2 π.δ. 80/2016)». 

4. Στο άρθρο 9 «Προϊστάμενοι Υπηρεσιών», το μέρος 
που αφορά την πρώην Διεύθυνση Διοικητικών και Οικο¬ 
νομικών Υπηρεσιών, αντικαθίσταται ως εξής: 



ΔΙΕΥΘΥΝΣΗ 

ΔΙΟΙΚΗΤΙΚΩΝ 

ΥΠΗΡΕΣΙΩΝ 

ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
και εν ελλείψει αυτών 

ΤΕ ΔΙΟΙΚΗΤΙΚΟΥ 


ΤΜΗΜΑ 

ΔΙΟΙΚΗΤΙΚΟ 

ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
και εν ελλείψει αυτών 

ΤΕ ΔΙΟΙΚΗΤΙΚΟΥ 


ΤΜΗΜΑ 

ΔΗΜΟΤΙΚΗΣ 

ΚΑΤΑΣΤΑΣΗΣ 

ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
και εν ελλείψει αυτών 

ΤΕ ΔΙΟΙΚΗΤΙΚΟΥ 


ΔΙΕΥΘΥΝΣΗ 

ΟΙΚΟΝΟΜΙΚΩΝ 

ΥΠΗΡΕΣΙΩΝ 

ΠΕ ΟΙΚΟΝΟΜΙΚΟΥ - ΛΟΓΙΣΤΙΚΟΥ ή 

ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
και εν ελλείψει αυτών 

ΤΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ ή 

ΤΕ ΟΙΚΟΝΟΜΙΚΟΥ ΛΟΓΙΣΤΙΚΟΥ 


ΤΜΗΜΑ 

ΟΙΚΟΝΟΜΙΚΟ 

ΠΕ ΟΙΚΟΝΟΜΙΚΟΥ - ΛΟΓΙΣΤΙΚΟΥ 
ή ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
και εν ελλείψει αυτών 

ΤΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ ή 

ΤΕ ΟΙΚΟΝΟΜΙΚΟΥ ΛΟΓΙΣΤΙΚΟΥ 


ΤΜΗΜΑ 

ΤΑΜΕΙΟΥ 

ΠΕ ΟΙΚΟΝΟΜΙΚΟΥ - ΛΟΓΙΣΤΙΚΟΥ ή 

ΠΕ ΔΙΟΙΚΗΤΙΚΟ Υ - ΟΙΚΟΝΟΜΙΚΟΥ 
και εν ελλείψει αυτών 

ΤΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ ή 

ΤΕ ΟΙΚΟΝΟΜΙΚΟΥ ΛΟΓΙΣΤΙΚΟΥ 


Κατά τα λοιπά, ισχύει η 6797/16-8-2011 (ΦΕΚ 2018 Β') 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας - Θράκης, όπως έχει τροποποιηθεί. 

Ακροτελεύτιο Άρθρο - Κάλυψη δαπάνης 
Από τις διατάξεις αυτής της απόφασης θα προκλη- 
θεί δαπάνη σε βάρος του προϋπολογισμού του Δήμου, 
έτους 2019, ύψους 4.500,00€ η οποία θα βαρύνει τον 
Κ.Α.02.10.6011 με τίτλο «Τακτικές αποδοχές» και ύψους 
800,00€ η οποία θα βαρύνει τον Κ. Α. 02.10.6051 με τίτλο 
«Εργοδοτικές εισφορές». Για το έτος 2020 θα προβλε- 
φθούν πιστώσεις ύψους 5.400,00€ στον Κ.Α. 02.10.6011 
και ύψους 960,00€ στον Κ.Α. 02.10.6051. Ανάλογες πι¬ 
στώσεις θα εγγραφούν και στους προϋπολογισμούς των 
επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 5 Φεβρουάριου 2019 

Ο Συντονιστής 

Αποκεντρωμένης Διοίκησης 

ΙΩΑΝΝΗΣ ΣΑΒΒΑΣ 


Αριθμ. 664 _ (2) 

Τροποποίηση του Οργανισμού Εσωτερικής Υπη¬ 
ρεσίας Δήμου Νάουσας Νομού Ημαθίας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1 .Τις διατάξεις των άρθρων 214,225,238,280 και 283 
παρ. 4 του ν. 3852/2010 (ΦΕΚ 87 Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του άρθρου 10 του ν. 3584/2007 (ΦΕΚ 
143 Α') «Κύρωση του Κώδικα Κατάστασης Δημοτικών 
και Κοινοτικών Υπαλλήλων». 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

4. Τις διατάξεις των άρθρων 5 και 7 του ν. 3469/2006 
(ΦΕΚ 131 Α') «Εθνικό Τυπογραφείο, Εφημερίςτης Κυβερ¬ 
νήσεως και λοιπές διατάξεις». 

5. Του άρθρου 91 του ν. 4583/2018 (ΦΕΚ 212 Α') «Κα¬ 
τάργηση των διατάξεων περί μείωσης των συντάξεων, 
ενσωμάτωση στην Ελληνική Νομοθεσία της Οδηγίας 
2016/97/ΕΕ του Ευρωπαϊκού Κοινοβουλίου και του 
Συμβουλίου της 20ής Ιανουάριου 2016 σχετικά με τη 
διανομή ασφαλιστικών προϊόντων και άλλες διατάξεις». 

6. Τις 1921/11-1-2019 (ΑΔΑ: 9ΕΡ7465ΧΘ7-Π16) και 
4947/24-1-2019 (ΑΔΑ: 6Λ5Ν465ΧΘ7-ΚΛΑ) εγκυκλίους 
του Υπουργείου Εσωτερικών. 

7. Τις διατάξεις του π.δ. 142/2010 (ΦΕΚ 235 Α') «Οργα¬ 
νισμός της Αποκεντρωμένης Διοίκησης Μακεδονίας - 
Θράκης». 

8. Τις διατάξεις των άρθρων 28 και 28Ατου ν.4325/2015 
(ΦΕΚ 47 Α'). 

9. Τις διατάξεις της 14138/15-5-2017 (ΦΕΚ 250 ΥΟΔΔ) 
απόφασης Υπουργού Εσωτερικών, περί διορισμού Συ¬ 
ντονιστή, στην Αποκεντρωμένη Διοίκηση Μακεδονίας - 
Θράκης. 

10. Τις διατάξεις του άρθρου 24 παρ. 1 του ν.4479/2017 
(ΦΕΚ 94 Α') «Τροποποιήσεις του ν. 2725/1999 (Α' 121) 
και άλλες διατάξεις». 

11. Την 6797/16-8-2011 (ΦΕΚ 2018 Β') απόφαση Γενι¬ 
κού Γραμματέα Αποκεντρωμένης Διοίκησης Μακεδο¬ 
νίας - Θράκης, περί έγκρισης της 226/2011 απόφασης 
του Δημοτικού Συμβουλίου Νάουσας, με την οποία 
καταρτίσθηκε ο Οργανισμός Εσωτερικής Υπηρεσί¬ 
ας Δήμου Νάουσας, όπως τροποποιήθηκε με τις 943/ 
28-2-2017 (ΦΕΚ 922 Β'), 11206/30-11-2017 (ΦΕΚ 4473 
Β') και 8750/18-9-2018 (ΦΕΚ 4707) όμοιες. 

12. Το 67/15-1-2019 έγγραφο του Ν.Π.Δ.Δ. «Κέντρο 
Κοινωνικής Προστασίας και Αλληλεγγύης,Δήμου Νά¬ 
ουσας», προς το Δήμο Νάουσας, με το οποίο του γνω¬ 
στοποιεί τις θέσεις του υπηρετούντος προσωπικού, στο 
Πρόγραμμα «Βοήθεια στο Σπίτι». 

13. Την 2/2019 απόφαση της Εκτελεστικής Επιτροπής 
Δήμου Νάουσας, με την οποία εισηγήθηκε προς το Δη¬ 
μοτικό Συμβούλιο, την τροποποίηση του οικείου Οργα¬ 
νισμού Εσωτερικής Υπηρεσίας, για τη σύσταση θέσεων 
μόνιμου προσωπικού, των ιδίων κλάδων και κατηγοριών 
και του ίδιου αριθμού, με τις θέσεις του προσωπικού που 
απασχολείται ανωτέρω Ν.Π.Δ.Δ., στο πλαίσιο του Προ¬ 
γράμματος «Βοήθεια στο Σπίτι», κατά την έναρξη ισχύος 
του ν. 4583/2018. 

14. Την 5/2019 απόφαση του Δημοτικού Συμβουλί¬ 
ου Νάουσας, με την οποία τροποποιείται ο Οργανισμός 
Εσωτερικής Υπηρεσίας του Δήμου, σύμφωνα με την 
ανωτέρω εισήγηση της Εκτελεστικής Επιτροπής Δήμου 
Νάουσας, αποφασίζουμε: 

Εγκρίνουμε την 5/2019 απόφαση του Δημοτικού Συμ¬ 
βουλίου Δήμου Νάουσας, με την οποία τροποποιείται 
ο οικείος Οργανισμός Εσωτερικής Υπηρεσίας, κατά τις 
διατάξεις του άρθρου 10 του ν. 3584/2007 και του άρ¬ 
θρου 91 του ν. 4583/2018, ως εξής: 

1. Οι αρμοδιότητες του προγράμματος "Βοήθεια στο 
σπίτι", εντάσσονται στις αρμοδιότητες του υφιστάμενου 
Γραφείου Κοινωνικής Πολιτικής και Ισότητας των φύλων 
του ΑυτοτελούςΤμήματος Κοινωνικής Προστασίας, Παι¬ 
δείας και Πολιτισμού του Δήμου και για το λόγο αυτό, 
στην Ενότητα Ε' «Υπηρεσίες Κοινωνικής Προστασίας 
Παιδείας και Πολιτισμού - Αυτοτελές Τμήμα Κοινωνι¬ 
κής Προστασίας Παιδείας και Πολιτισμού» του άρθρου 
2 «Αρμοδιότητες υπηρεσιών - Κεντρικές Υπηρεσίες», 
προστίθενται εδάφιο στην παράγραφο «α. Γραφείο Κοι¬ 
νωνικής Πολιτικής και Ισότητας των φύλων» ως εξής: 
«(Αρμοδιότητες στα πλαίσια παροχής υπηρεσιών μέσω 
του προγράμματος «Βοήθεια στο Σπίτι»). 

- Η ανίχνευση, διερεύνηση, καταγραφή και μελέτη των 
αναγκών κοινωνικής φροντίδας των ηλικιωμένων στην 
περιοχή του Δήμου. 


- Η εξασφάλιση του απαραίτητου προσωπικού για 
την παροχή οργανωμένης και συστηματικής φροντίδας 
στους ηλικιωμένους. 

- Η συστηματική αξιοποίηση των εθελοντικών πρω¬ 
τοβουλιών, η ανάπτυξη της κοινωνικής αλληλεγγύης, η 
διαρκής ευαισθητοποίηση και ενημέρωση της κοινότη¬ 
τας της περιφέρειας του Δήμου. 

- Η οργάνωση και η συστηματική παροχή υπηρεσιών 
κοινωνικής εργασίας νοσηλευτικής φροντίδας, φυσικο¬ 
θεραπείας, εργοθεραπείας και οικογενειακής βοήθειας 
για την κάλυψη βασικών αναγκών των ηλικιωμένων. 

- Η προσφορά υπηρεσιών οικογενειακής βοηθητικής 
φροντίδας (ατομική και οικιακή καθαριότητα, κάλυψη 
καθημερινών αναγκών διαβίωσης κ.λπ.) και η διευκό¬ 
λυνση των ηλικιωμένων για την συμμετοχή τους στις 
πολιτιστικές, θρησκευτικές, ψυχαγωγικές και κοινωνικές 
εκδηλώσεις». 

2. Στο άρθρο 6 «Οργανικές θέσεις με σχέση εργασί¬ 
ας Δημοσίου Δικαίου», συστήνονται δέκα (10) θέσεις 
προσωπικού, με σχέση εργασίας δημοσίου δικαίου, που 
αφορούν το ήδη υπηρετούν προσωπικό στο Πρόγραμμα 
«Βοήθεια στο Σπίτι», που υλοποιείται από το Ν.Π.Δ.Δ. 
«Κέντρο Κοινωνικής Προστασίας και Αλληλεγγύης Δή¬ 
μου Νάουσας», ως εξής: 

Μία (1) θέση ΠΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Μία (1) θέση ΠΕ ΚΟΙΝΩΝΙΟΛΟΓΩΝ 
Μία (1) θέσηΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Τρεις (3) θέσειςΤΕ ΝΟΣΗΛΕΥΤΩΝ /ΝΟΣΗΛΕΥΤΡΙΩΝ 
Τέσσερις (4) θέσεις ΥΕ ΟΙΚΟΓΕΝΕΙΑΚΩΝ ΒΟΗΘΩΝ 
Πέραν των ανωτέρω, συστήνεται και μία (1) θέση ΥΕ 
ΟΙΚΟΓΕΝΕΙΑΚΩΝ ΒΟΗΘΩΝ, η οποία θα καλυφθεί, σύμ¬ 
φωνα μετά οριζόμενα στο άρθρο 91 παρ. 1 του ν. 4583/ 
2018 και στο άρθρο 3 του ν. 2643/1998. 

Κατά τα λοιπά, ισχύει η 6797/16-8-2011 (ΦΕΚ 2018 Β') 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας - Θράκης, όπως έχει τροποποιηθεί. 

Ακροτελεύτιο Άρθρο - Κάλυψη δαπάνης 
Από την απόφαση αυτή προκαλείται δαπάνη, η οποία, 
δυνάμει της παρ. 7 του αρ. 91 του ν. 4583/2018, ειδικά για 
το οικονομικό έτος 2019, καλύπτεται από τις πιστώσεις 
του Προγράμματος «Βοήθεια στο Σπίτι» που προβλέπο- 
νται στην παρ. 2 του άρθρου 153 του ν. 4483/2017, οι 
οποίες μεταφέρονται στον προϋπολογισμό του Υπουρ¬ 
γείου Εσωτερικών και αποδίδονται με απόφαση του 
Υπουργού Εσωτερικών στους δικαιούχους δήμους, ενώ 
από το 2020 και εφεξής, εγγράφεται ειδική πίστωση 
στον προϋπολογισμό του Υπουργείου Εσωτερικών, η 
οποία αποδίδεται με απόφαση του Υπουργού Εσωτερι¬ 
κών στους δικαιούχους δήμους (Α.Λ.Ε./Υπ. Εσωτερικών: 
2310401001). 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Βέροια, 5 Φεβρουάριου 2019 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

